Unkarin ja Yhdysvaltain suhteet

Unkarin ja Yhdysvaltain suhteilla tarkoitetaan Amerikan yhdysvaltojen ja Unkarin kahdenvälisiä suhteita. Yhdysvalloilla on suurlähetystö Budapestissa ja Unkarilla on Washington DC:ssä. Molemmat valtiot kuuluvat Yhdistyneisiin kansakuntiin, Euroopan turvallisuus- ja yhteistyöjärjestöön, Natoon, Kansainväliseen valuuttarahastoon, Maailmanpankkiin, Maailman kauppajärjestöön ja Taloudellisen yhteistyön ja kehityksen järjestöön.

Yhdysvallat tunnusti Itävalta-Unkarista eronneen Unkarin itsenäisyyden vuonna 1921. Yhdysvallat oli perustanut konsulaatin Pestiin jo vuonna 1869. Toisen maailmansodan aikana Saksan kanssa liittoutunut Unkari katkaisi suhteet Yhdysvaltain kanssa 11. joulukuuta 1941. Yhdysvallat julisti sodan Unkarille 5. kesäkuuta 1942. Unkari solmi rauhan liittotuneiden kanssa Moskovassa 20. tammikuuta 1945. Diplomaattiset suhteet palautettiin pian maiden välille. Kylmän sodan aikana Unkari kuului Varsovan liittoon. Vuoden 1989 jälkeen maiden suhteet ovat parantuneet huomattavasti.

Vuonna 2015 tehdyn U.S. Global Leadership -raportin mukaan 54 prosenttia unkarilaisista hyväksyi Yhdysvaltain globaalin johtajuuden. 16 prosenttia olivat sitä vastaan ja 30 prosenttia ei osannut sanoa.

Lähteet

Aiheesta muualla 

Unkarin politiikka
Yhdysvaltain kahdenväliset suhteet